L'Associació Cultural Nautilus dedica el seu dilluns d'esta setmana al riu Palància
06 de juny 2022

El _Dilluns de Nautilus_ d'este 6 de juny estarà dedicat al riu que travessa el municipi. L'Associació Cultural Nautilus, en col·laboració amb Acció Ecologista Agró-Morvedre, ha preparat esta jornada especial davall el títol _Quin Palància volem?_

La Casa Municipal de Cultura del Port de Sagunt (carrer Progrés, 9) acollirà esta vesprada a partir de les 18.30 hores la projecció d'un audiovisual sobre el riu i posteriorment tres ponències. L'accés a esta activitat serà gratuït.

En esta ocasió, l'Associació Cultural Nautilus col·labora amb Acció Ecologista Agró-Morvedre per a presentar un acte multidisciplinari conduït per Rafael Armengot, doctor en Geografia i meteoròleg, que començarà amb la projecció de l'audiovisual _El riu Palància al Camp de Morvedre_, realitzat per Carlos González Torres, i a continuació es desenvoluparan les tres ponències a càrrec de personalitats molt rellevants i especialistes en este tema: Ana Camarasa Belmonte, catedràtica de Geografia Física de la Universitat de València, davall el títol _Quin riu tenim?_; Carles Sanchis Ibor, investigador de la Universitat Politècnica de València i president de la Junta Rectora de l'Albufera de València, que abordarà la _Gestió de l'aigua i els sediments_; i, finalment, Vicent Doménech Gregori, subdirector general d'Ordenació del Territori i Paisatge de la Generalitat Valenciana, la intervenció del qual versarà sobre _La gestió de les riberes_.

Els _Dilluns de Nautilus_ compten amb la col·laboració de la Regidoria de Cultura de l'Ajuntament de Sagunt, dins del marc de la programació trimestral del departament.

![](/media/ltll5xn3/c2_nautilus_palancia.jpg?width=637.5&height=850)

*   [](http://www.facebook.com/sharer.php?u=https://aytosagunto.es/va/actualitat/nautilus-quin-palancia-volem-2022-06-06/ "Facebook")
*   [](http://twitter.com/share?url=https://aytosagunto.es/va/actualitat/nautilus-quin-palancia-volem-2022-06-06/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/nautilus-quin-palancia-volem-2022-06-06/ "Linked In")
*   [](mailto:?body=https://aytosagunto.es/va/actualitat/nautilus-quin-palancia-volem-2022-06-06/)